ג'ריד ביילס

ג'ריד אנדרו ביילס (באנגלית: Jerryd Andrew Bayless; נולד ב-20 באוגוסט 1988) הוא כדורסלן אמריקאי המשחק בקבוצת סצ'ואן בלו ויילס מליגת העל הסינית, בעמדות הרכז והקלע.

קריירת מכללות
ביילס נולד וגדל בעיר פיניקס שבאריזונה, ובשנת 2007 החל ללמוד באוניברסיטת אריזונה. בעונתו היחידה בקבוצת הכדורסל של האוניברסיטה שיתף פעולה עם צ'ייס באדינגר וג'ורדן היל, והוביל את קלעי הקבוצה עם 19.7 נקודות בממוצע למשחק. הקבוצה עצמה רשמה עונה מאכזבת עם מאזן ניצחונות 19–14, והדחה כבר בשלב הראשון של טורניר אליפות המכללות. בסיום העונה נבחר ביילס לחמישייה השנייה של העונה ב"מחוז ה-Pac 10".

קריירה מקצועית
פורטלנד טרייל בלייזרס
בדראפט ה-NBA 2008 נלקח ביילס בבחירה ה-11 על ידי אינדיאנה פייסרס, ומיד הועבר עם אייק דיוגו לפורטלנד טרייל בלייזרס, בתמורה לג'ארט ג'ק, ג'וש מקרוברטס וברנדון ראש (הבחירה ה-13). בשתי עונותיו בפורטלנד קלע בממוצע 6.8 נקודות למשחק כשחקן ספסל. בשל פציעתו של כוכב הטרייל בלייזרס ברנדון רוי בפלייאוף 2010, קיבל ביילס תפקיד גדול יותר והתעלה על עצמו עם 13.5 נקודות למשחק ב-6 משחקי הקבוצה מול פיניקס סאנס, בטרם הודחה.

ניו אורלינס הורנטס
באוקטובר 2010, לאחר שתי עונות בפורטלנד, הועבר ביילס בטרייד לניו אורלינס הורנטס בתמורה לבחירת דראפט עתידית.

טורונטו ראפטורס
לאחר 11 משחקים בלבד עם ההורנטס נשלח ביילס בטרייד נוסף לטורונטו ראפטורס, יחד עם פג'ה סטויאקוביץ', בתמורה לג'ארט ג'ק, מרכוס בנקס ודייוויד אנדרסן. בעונה העוקבת, , קלע שיא קריירה של 11.4 נקודות בממוצע למשחק.

ממפיס גריזליס
לקראת עונת  חתם על חוזה לשתי עונות בממפיס גריזליס. באותה עונה העפילה ממפיס לגמר האזור המערבי, לראשונה בתולדותיה, אך הפסידה בו מול סן אנטוניו ספרס בתוצאה 0–4. לאורך הפלייאוף השתתף ביילס בכל 15 משחקי קבוצתו, וקלע 9.3 נקודות בממוצע למשחק כמחליפם מהספסל של מייק קונלי וטוני אלן.

בוסטון סלטיקס
בינואר 2014, לאחר כעונה וחצי בממפיס, נשלח בטרייד לבוסטון סלטיקס, בתמורה לקורטני לי.

מילווקי באקס
לקראת עונת  חתם על חוזה לשתי עונות במילווקי באקס.

פילדלפיה 76'
ביולי 2016 חתם על חוזה ל-3 עונות בפילדלפיה 76', בסך כ-27 מיליון דולר. לאחר 3 משחקים בלבד בעונת  עבר ביילס ניתוח בשורש כף ידו השמאלית, אשר השבית אותו ממשחק עד לסיום העונה. את העונה העוקבת החל ביילס כשחקן קבוע בחמישייה הפותחת, אך לאחר 13 משחקים הוצא ממנה, ועד ינואר 2018 נותר אף מחוץ לרוטציית הקבוצה.

מינסוטה טימברוולבס
בנובמבר 2018 הועבר ביילס עם רוברט קובינגטון, דריו שאריץ' ובחירת דראפט עתידית למינסוטה טימברוולבס, בתמורה לג'ימי באטלר וג'סטין פאטון.

סצ'ואן בלו ויילס
באוגוסט 2019, לאחר 11 עונות רצופות ב-NBA, חתם ביילס על חוזה בקבוצת סצ'ואן בלו ויילס מליגת העל הסינית.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  פורטלנד 53  0  12.4  0.365  0.259  0.806  1.1  1.5  0.3  0.0  4.3  פורטלנד 74  11  17.6  0.414  0.315  0.831  1.6  2.3  0.4  0.1  8.5 ניו אורלינס 11  0  13.5  0.347  0.214  0.765  1.4  2.5  0.2  0.1  4.5 טורונטו 60  14  22.4  0.429  0.348  0.810  2.5  4.0  0.6  0.1  10.0  טורונטו 31  11  22.7  0.424  0.423  0.852  2.1  3.8  0.8  0.1  11.4  ממפיס 80  4  22.1  0.419  0.353  0.836  2.2  3.3  0.7  0.2  8.7 ממפיס 31  5  21.0  0.377  0.301  0.789  1.9  2.1  0.6  0.2  8.1 בוסטון 41  14  25.3  0.418  0.395  0.803  2.1  3.1  1.0  0.1  10.1  מילווקי 77  4  22.3  0.426  0.308  0.883  2.7  3.0  0.8  0.2  7.8  מילווקי 52  18  28.9  0.423  0.437  0.778  2.7  3.1  0.9  0.2  10.4  פילדלפיה 3  1  23.7  0.344  0.400  0.900  4.0  4.3  0.0  0.0  11.0  פילדלפיה 39  11  23.7  0.416  0.370  0.795  2.1  1.4  0.6  0.2  7.9  מינסוטה 34  6  19.3  0.357  0.296  0.571  1.8  3.5  0.5  0.1  6.1 קריירה 586  99  21.3  0.411  0.361  0.818  2.1  2.9  0.6  0.1  8.4

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  פורטלנד 2  0  5.5  0.333  0.000  0.667  0.5  0.0  0.0  0.5  3.0  פורטלנד 6  2  27.7  0.431  0.400  0.792  2.7  3.8  0.3  0.0  13.5  ממפיס 15  0  21.3  0.358  0.305  0.885  2.0  2.1  0.5  0.3  9.3  מילווקי 6  0  20.0  0.343  0.286  0.765  2.5  3.0  0.3  0.3  6.5  פילדלפיה 1  0  2.0  0.000  0.000  0.000  0.0  0.0  0.0  0.0  0.0 קריירה 30  2  20.6  0.374  0.317  0.814  2.1  2.4  0.4  0.3  8.8

קישורים חיצוניים

הערות שוליים

קטגוריה:אמריקאים ילידי אריזונה
קטגוריה:פיניקס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אריזונה
קטגוריה:בחירות דראפט של אינדיאנה פייסרס
קטגוריה:כדורסלני פורטלנד טרייל בלייזרס
קטגוריה:כדורסלני ניו אורלינס הורנטס
קטגוריה:כדורסלני טורונטו ראפטורס
קטגוריה:כדורסלני ממפיס גריזליס
קטגוריה:כדורסלני בוסטון סלטיקס
קטגוריה:כדורסלני מילווקי באקס
קטגוריה:כדורסלני פילדלפיה 76'
קטגוריה:פיניקס: כדורסלנים
קטגוריה:כדורסלני מינסוטה טימברוולבס
קטגוריה:כדורסלני סצ'ואן בלו ויילס
קטגוריה:אמריקאים שנולדו ב-1988